Publication: Magyar Közlöny
Issue: MK-2003-10 (Year: 2003, Number: 10)
Era: 1990-2004
Section: 1. számú melléklet a 4/2003. (I. 31.) HM rendelethez
Paragraph Index: 744

c) Kis egyenletes aorta-dilatatio önmagában jelentéktelen. Nagy, zsák alakú aneurysma dinamikusan megterheli a szívet, mert áramlási ellenállást jelent. Az aneurysma betörhet vénába, oesophagusba, bronchusba és az arteria pulmonalisba. Az aorta-aneurysma megrepedése hirtelen halált okoz, bár kisebb vérzések gyógyulhatnak is. Nem ritka complicatio kisebb vérzés a tüdõbõl. A bronchusok nyomása és a n. recurrens bénulása következtében tüdõgyulladásra, bronchiectasiára nagy a hajlam. A fali véralvadékból embólia keletkezhet. A hivatásos állományúakat fentieket figyelembe véve kell minõsíteni. Aneurysma dissecans minõsítése minden esetben és rovatban „E”.

Source: https://magyarkozlony.hu/hivatalos-lapok/60a6c92eec401b1c1c3c5a6f5aab8f4c79017229/dokumentumok/12ed3ac9c2eb550e735a3a2b09249a2c47d7ce83/letoltes